Egypts marine

Den egyptiske marinen (arabisk: القوات البحرية المصرية) er den maritime forsvarsgrenen i det egyptiske forsvaret. Marinens oppdrag inkluderer beskyttelse av mer enn 2 000 km kystlinje mot Middelhavet og Rødehavet, forsvar av innganger til Suezkanalen og støtte til bakkeoperasjoner. Størsteparten av sjøforsvaret ble skapt ved hjelp av Sovjetunionen i 1960-årene. Marinen mottok skip fra Kina og andre vestlige land i 1980-årene. I 1989 hadde den egyptiske marinen 18 000 personell samt 2 000 personell i kystvakten. Marinen har flere typer orlogsfartøy, deriblant fregatter, ubåter, minesveipere, missilbåter og kystpatruljebåter. Viseadmiral Mohab Mamish er øverstkommanderende for de sjømilitære styrkene per 1. november 2007. Sjøforsvarets hovedkvarter ligger i Alexandria. Det finnes også marinebaser i Hurghada, Safaga, Port Said, Marsa Matruh, Birnees og Suez.

Historie 
Den egyptiske marinen var bare delvis involvert i serien av konflikter med Israel. Under Suezkrisen i 1956 var egyptiske jagere og torpedobåter i kamp med større britiske fartøyer i et trekk som tok til sikte å undergrave amfibieoperasjonene til Storbritannia og Frankrike. Den egyptiske blokaden av skip i Tiranstredet som seilte i retning Israel var bakgrunn for krigen som brøt ut i juni 1967, men Egypts marine spilte bare en mindre rolle i konflikten sett under ett. Sjøforsvarets mest betydelige handlinger fant sted 21. oktober 1967, noen måneder etter våpenhvilen, da en egyptisk missilbåt klarte å senke en av Israels to jagere i egyptisk farvann utenfor Port Said. Med dette ble det egyptiske sjøforsvaret historiens første marine som klarte å senke et skip ved hjelp av antiskip-missiler. Det var en rask missilbåt i Komar-klassen som senket den israelske jageren INS «Eilat» med to direkte treff. Dette var en milepæl i moderne krigføring på sjøen, og for første gang at antiskip-missilene viste sitt potensial ved å senke jageren 17 km fra Port Said. 

I oktober 2008 gjennomførte den egyptiske marinen sin største øvelse noensinne da den feiret forsvarsdagen i Egypt. Øvelsen ble kalt «Seier 41». Om lag 44 fartøyer, deriblant fregatter, ubåter, raske missilbåter og landingsskip deltok i øvelsen.

Dagens flåte 

Den egyptiske marinen består i dag av 221 skip og båter.

Ubåter 
4 forbedrede ubåter fra Romeo-klassen, utstyrt med innkapslede Harpoon-missiler; modernisert med ny sonar, nytt air condition-system og radarsystem.

Overflateskip

Missilfregatter 
4 fregatter fra Oliver Hazard Perry-klassen
2 fregatter fra Knox-klassen

Fregatter for ASW og generelle formål  
2 fregatter fra Najm el Zapher-klassen, Jianghu (Type 053H)-klassen
1 fregatt fra Koni-klassen, tidligere i tjeneste med Jugoslavias marine

Missilkorvetter 
2 korvetter fra El Suez-klassen (Descubierta-klassen)

Littoral combat ship

Store raske missilbåter 
4 båter fra Ambassador MK III-klassen (levering mellom 2011 og 2014)
9 båter fra Ossa I-klassen
4 enheter fra Osa I (Type 205)-klassen
5 enheter fra Osa I-klassen (kjøpt fra Montenegro i 2006) 
5 båter fra Tiger Type 148-klassen, tidligere i tysk tjeneste
6 båter fra Ramadan-klassen

Raske missilbåter for kystoperasjoner 
4 båter fra Oktober-klassen
5 båter fra Hegu-klassen

ASW kystpatruljebåter 
8 båter fra Hainan-klassen

Kystpatruljebåter 
6 båter fra Shershen-klassen
4 båter fra Shanghai II-klassen

Amfibieskip 
3 landingsskip fra Polnocny A-klassen, Medium (LSM)
9 landingsbåter fra Vydra-klassen, Utility (LCU)
8 landingsbåter fra Seafox-klassen, Assault (LCA)

Mine-mottiltaksfartøy 
6 minesveipere fra T43-klassen 
4 minesveipere fra Yurka-klassen 
2 kystminejegere fra Osprey-klassen, Coastal Mine Hunters (MHCs)
3 Swiftships (minejegere), Coastal Mine Hunters (MHCs)
2 Swiftships, Inshore Route Survey Vessels (MSIs)
4 missilbåter fra Tuima-klassen, ombygget til mineleggere (MLC)
3 Pluto Plus Underwater Unmanned Vehicles (UUVs) bestilt i 2009 til en pris av 10,6 millioner USD, for egyptiske minejegere. (Produsent:  The Columbia Group)
4 Swiftships, Inshore Run Missile (MSIs)

Støtteskip 
6 Okhtenskiy-bukserbåter 
8 Toplivo II-kysttankere
1 tankskip (såkalt replenishment oiler) ved navn A230 «Shalatein» (tidligere FGS «Glücksburg» i den tyske marinen)

Treningsskip 
 1 Z-klasse jeger/El Fateh-klasse treningsjeger
 1 en treningsslupp fra Black Swan (Tariq (931)) 
 1 skip fra Intissar-klassen

Seremonielle og historiske skip 
 1 El Horeya lystbåt
 1 El Quosseir lystbåt

Modernisering 
Den egyptiske marinen har tatt i bruk 60m dieseldrevne Ambassador Mk III rask missilpatruljebåt. Byggingen av båtene startet våren 2001. Egypt hadde allerede en eldre versjon av Ambassador patruljebåten i tjeneste, men de nye båtene skulle ha et oppgradert design som ville gjøre fartøyene mer resistente mot radardeteksjon. Designet ble utviklet med hjelp fra Lockheed Martin.

Rang og insignier

Offiserer

Andre grader

Referanser

Eksterne lenker 
 Globalsecurity.org – Egypts marine
 Egypts forsvar på SIPRI

Egypts forsvar